《忆旧游·又题茂苑从游图》
清代·杨葆光

记山横浅黛，水飏轻波，人泊兰桡。万古伤心事，把枯筇倚处，说与垂髫。

红愁绿怨难遣，几树夕阳摇。只短曲乌乌，疏萤闪闪，不觉魂销。

飘飘。向风立，但入望家山，未怅迢遥。只喜相携去，便苍茫行旅，那许无聊。

多少旧愁新恨，风雨付潇潇。问游子天涯，苏台夜月何处招。

作者简介：（1830—1912）江苏娄县人，字古酝，号苏盦，又号红豆词人。诸生。同治间，居保定莲池书院，与修《畿辅通志》。光绪间官浙江景宁知县。骈散文诗词均有名。有《苏盦集》。